## Pravilnik o sadržaju i načinu vođenja evidencije i dokumentacije te načinu i rokovima dostave izvješće centra za socijalnu skrb

### NN 79/2008 (9.7.2008.), Pravilnik o sadržaju i načinu vođenja evidencije i dokumentacije te načinu i rokovima dostave izvješće centra za socijalnu skrb

# MINISTARSTVO ZDRAVSTVA I SOCIJALNE SKRBI

**2589**

Na temelju članka 92. stavka 2. Zakona o socijalnoj skrbi (»Narodne novine«,
broj 73/97, 27/01, 59/01, 82/01, 103/03, 44/06 i 79/07) ministar zdravstva i
socijalne skrbi donosi

## PRAVILNIK

### O SADRŽAJU I NAČINU VOĐENJA EVIDENCIJE I DOKUMENTACIJE TE NAČINU I ROKOVIMA DOSTAVE IZVJEŠĆA CENTRA ZA SOCIJALNU SKRB

OPĆE ODREDBE

Članak 1.

Ovim Pravilnikom uređuje se sadržaj i način vođenja evidencije i dokumentacije
centra za socijalnu skrb (u daljnjem tekstu: centar) o korisniku i o obavljanju
djelatnosti iz članka 82. Zakona o socijalnoj skrbi (u daljnjem tekstu Zakon),
te način i rokovi za dostavu izvješća o korisnicima, ostvarenim oblicima zaštite
i aktivnostima.

Članak 2.

Pojedini pojmovi u smislu ovoga Pravilnika imaju sljedeće značenje:
Korisnici socijalne skrbi jesu osobe propisane člankom 10. i 11. Zakona.
Oblici zaštite jesu prava koja se ostvaruju i mjere koje se poduzimaju u
interesu korisnika socijalne skrbi temeljem Zakona o socijalnoj skrbi,
Obiteljskog zakona, Zakona o sudovima za mladež, Zakona o izvršavanju kazne
zatvora, Zakona o prekršajima, Zakona o radu i drugih propisa iz područja
nadležnosti centra.
Stanje potrebe jesu činjenice i okolnosti zbog kojih se prema nekoj osobi
poduzimaju aktivnosti radi primjene određenog oblika zaštite.
Aktivnosti jesu radnje koje poduzimaju stručni radnici centra u postupku
ostvarivanja i za vrijeme primjene oblika zaštite.
Popis kataloga jest skup mogućih stanja određene pojave koja su bitna za
praćenje i vođenje statistike o tim pojavama. Popis kataloga nalazi se u Prilogu
I. ovoga Pravilnika i čini njegov sastavni dio.
Evidencija jest skup podataka o korisniku, članovima obitelji koji zajedno žive
i osobama koje u odnosu na korisnika socijalne skrbi mogu imati neku ulogu
opisanu u Popisu kataloga pod rednim brojem 14. o ostvarenim oblicima zaštite i
aktivnostima.
Dokumentacija jest skup dokumenata kojima se dokazuju određene činjenice i
okolnosti u odnosu na korisnika o kojem se vodi evidencija.

SADRŽAJ EVIDENCIJE O KORISNICIMA, OSTVARENIM OBLICIMA ZAŠTITE I AKTIVNOSTIMA

Članak 3.

Evidencija korisnika sadrži:
I. podatke o korisniku,
II. podatke o stanju potrebe,
III. podatke o oblicima zaštite,
IV. podatke o aktivnostima,
V. podatke o trajanju ostvarenog oblika zaštite.

Članak 4.

I. Podaci o korisniku su:
1. osobni podaci,
2. podaci o socioekonomskom statusu,
3. podaci o obrazovanju,
4. podaci o zdravstvenom statusu,
5. podaci o stanovanju,
6. podaci o prihodima,
7. podaci o troškovima,
8. podaci o imovini.
1. Osobni podaci su:
– ime i prezime,
– rođeno prezime,
– ime oca,
– ime majke i rođeno prezime majke,
– spol,
– datum rođenja,
– identifikacijski broj-IB,
– mjesto rođenja,
– država rođenja,
– mjesto prebivališta/boravišta (mjesto stanovanja i poštanski broj),
– adresa stanovanja (naselje, ulica i kućni broj),
– općina/županija,
– državljanstvo/drugo državljanstvo,
– nacionalna pripadnost,
– bračno stanje,
– vrsta i broj javne isprave.
2. Podaci o socioekonomskom statusu korisnika i članova
obitelji koji žive zajedno su:
– podaci o strukturi obitelji,
– podaci o obitelji,
– podaci o radnom statusu,
– podaci o osobama posebnog statusa,
– podaci o statusu sudionika u ratu,
– podaci o roditeljima
– podaci o osobama koje u odnosu na korisnika mogu imati neku ulogu.
3. Podaci o obrazovanju korisnika su:
– vrsta škole koju korisnik polazi,
– način obrazovanja,
– tip programa,
– dostignuti stupanj obrazovanja.
4. Podaci o zdravstvenom statusu korisnika su:
– oblik narušenog zdravlja,
– okolnosti nastanka invalidnosti
– pokretljivost osobe s invaliditetom.
5. Podaci o uvjetima stanovanja korisnika i članova obitelji su:
– stambeni status,
– način gradnje,
– vlažnost,
– položaj,
– prikladnost,
– način grijanja,
– vrsta energenta,
– instalacije u stanu.
6. Podaci o prihodima korisnika i članova obitelji su:
– prihodi i naknade
7. Podaci o troškovima korisnika i članova obitelji su:
– podaci o troškovima.
8. Podaci o imovini korisnika i članova obitelji su:
– podaci o pokretnoj i nepokretnoj imovini.

Članak 5.

II. Podaci o stanju potrebe sadrže:
– posebna obilježja korisnika,
– podaci o rizičnom ponašanju korisnika.
III. Podaci o ostvarenim oblicima zaštite sadrže:
– vrstu prava,
– mjere,
– oblik skrbi,
– izvor plaćanja cijene usluge.
IV. Podaci o aktivnostima sadrže.
– popis radnih aktivnosti.
V. Podaci o trajanju ostvarenog oblika zaštite podrazumijevaju datum početka i
datum završetka svakog pojedinog oblika zaštite kojeg ostvari korisnik.

UNOS PODATAKA I NAČIN VOĐENJA EVIDENCIJE

Članak 6.

Evidencija korisnika vodi se u elektronskom obliku u programu odobrenom od
ministarstva nadležnog za poslove socijalne skrbi (u daljnjem tekstu:
ministarstvo) sa svrhom osiguravanja jedinstvenih pokazatelja u sustavu
socijalne skrbi.
Stručni radnici centra unose podatke o korisnicima putem programa is stavka 1.
ovoga članka na temelju vjerodostojnih isprava i drugih dokumenata na temelju
kojih se obavlja njihov upis. Podaci se unose u trenutku utvrđivanja podataka,
određivanja oblika zaštite ili poduzimanja nekih aktivnosti.
Podaci se upisuju u skladu s Uputom o unosu podataka koja je sastavni dio
računalnog programa za vođenje evidencije.

Članak 7.

Podaci koji se upisuju prvi puta ne smiju se brisati. Ispis podataka o korisniku
s podacima koji su upisani prvi puta prilaže se u mapu korisnika.
Podaci koji se mijenjaju upisuju se kod svake promjene. Ispis promjena podataka
o korisniku prilaže se u mapu korisnika po potrebi.
Ispravak upisanih podataka vrši ovlaštena osoba.

DOSTUPNOST, KORIŠTENJE I ČUVANJE PODATAKA

Članak 8.

Podaci o korisnicima, ostvarenim oblicima zaštite i aktivnostima pohranjuju se u
središnjoj bazi podataka korisnika socijalne skrbi (u daljnjem tekstu: baza
podataka).

Članak 9.

Ustroj, održavanje i korištenje baze podataka u nadležnosti je ministarstva.
Ministarstvo izdaje ovlaštenja i određuje razinu ovlasti za pristup bazi
podataka te za unošenje novih i korištenje postojećih podataka.
Pristup podacima i njihovo korištenje moguće je nakon osobne identifikacije i
provjere razine ovlaštenja.

Članak 10.

Ovlaštene osobe koriste podatke iz baze podataka uz korištenje posebne
programske opreme razvijene po njihovim specifikacijama te uz upotrebu
standardnih programa za pretraživanje, statističku obradu i izvješćivanje.

Članak 11.

Podaci o korisnicima socijalne skrbi dostupni su u aktivnom obliku, na računalu,
još godinu dana nakon što je prestao bilo koji oblik zaštite.
Nakon isteka roka iz stavka 1. ovoga članka podaci se pohranjuju se u pasivnu
bazu podataka.
Iznimno od stavka 2. ovoga članka podaci o osobama koje su pod skrbništvom
trajno su dostupni u aktivnom obliku.

Članak 12.

Baza podataka mora imati sigurnosnu kopiju pohranjenu na odgovarajućem mediju.
Sigurnosna kopija iz stavka 1. ovoga članka stvara se na kraju radnog dana.
Sigurnosna kopija iz stavka 1. ovoga članka čuva se na odvojenom mjestu
osiguranom od neovlaštenog pristupa, prodora vode ili vatre i služi kao pričuvna
kopija u slučaju oštećenja podataka pohranjenih u elektroničkom računalu.
Mjesto pohrane sigurnosnih kopija iz stavka 1. ovoga članka i osobu odgovornu za
izradu i čuvanje kopija odredit će ministar nadležan za poslove socijalne skrbi
(u daljnjem tekstu: ministar).

DOKUMENTACIJA KORISNIKA I NJIHOVO ČUVANJE

Članak 13.

Dokumentaciju korisnika čine: javne isprave, socijalna anamneza, stručna
mišljenja, ispis podataka o korisniku, upravni i drugi akti iz svih predmeta na
temelju kojih se obavlja unos podataka u središnju bazu podataka.
Dokumentacija se čuva u mapi korisnika.

Članak 14.

Mapa korisnika koji nije u tretmanu više od godinu dana odlaže se uz zabilješku
i potpis ovlaštene osobe u arhiv zaštićen od vlage, požara, prašine, oštećenja i
slično gdje se čuva sukladno posebnim propisima o čuvanju arhivskog gradiva.

OBRADA PODATAKA, IZRADA I DOSTAVA IZVJEŠĆA

Članak 15.

Podatke iz baze podataka o korisnicima, oblicima zaštite i aktivnostima,
obrađuju centar za socijalnu skrb i ministarstvo u okviru svog djelokruga rada.
Podaci iz stavka 1. ovoga članka mogu se koristiti za izradu standardiziranih i
nestandardiziranih izvješća, istraživanje, analizu te kao podloga za pripremu
zakonskih akata.
Obrasce za izradu standardiziranih i nestandardizirana izvješća određuje
ministarstvo.
Ovlaštenje za korištenje podataka iz baze podataka sukladno stavku 2. ovoga
članka izdaje ministarstvo.

Članak 16.

Stručni radnici centra za socijalnu skrb obvezni su čuvati kao profesionalnu
tajnu podatke vezane uz korisnike sukladno Zakonu o socijalnoj skrbi,
Obiteljskom zakonu, Zakonu o sudovima za mladež i drugim posebnim propisima.
Centar za socijalnu skrb i podružnice obvezni su ministarstvu dostaviti mjesečni
izvješće do 8. dana sljedećeg mjeseca, a godišnje izvješće do 15. veljače za
preoteklu godinu.
Izvješća iz članka 15. stavka 2. ovoga Pravilnika na zahtjevu pravne ili fizičke
osobe ili nadležnog tijela izrađuje za to ovlaštena osoba.

PRIJELAZNE I ZAVRŠNE ODREDBE

Članak 17.

Centar za socijalni rad i podružnica obvezni su u roku od tri godine od dana
stupanja na snagu ovoga Pravilnika, podatke o korisnicima unijeti u bazu
podataka sukladno odredbama ovoga Pravilnika.

Članak 18.

Podaci o korisnicima, ostvarenim oblicima zaštite i aktivnostima vode se na
postojećim obrascima do uspostave baze podataka iz članka 8. ovoga Pravilnika.

Članak 19.

Stupanjem na snagu ovoga Pravilnika prestaje važiti Pravilnik o vođenju
evidencije i o dokumentaciji službe socijalne zaštite (»Narodne novine« broj
31/75).

Članak 20.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 550-01/03-01/830
Urbroj: 534-07-08-1
Zagreb, 23. lipnja 2008.

Ministar
**mr. Darko Milinović, dr. med.**, v. r.

PRILOG 1.

KATALOG PODATAKA

|  |  |  |  |
| --- | --- | --- | --- |
| Red.  broj | Naziv kataloga | Opis značenja | Na koga se odnosi |
| 1. | Državljanstvo | 1. hrvatsko | Korisnik/predstavnik obitelji |
|  |  | 2. hrvatsko i drugo |  |
|  |  | 3. stranac |  |
|  |  | 4. bez državljanstva |  |
| 2. | Strani državljanin | 1. boravak do 90 dana | Korisnik/predstavnik obitelji |
|  |  | 2. privremeni boravak |  |
|  |  | 3. stalni boravak |  |
| 3. | Nacionalna pripadnost | 1. Hrvat | Korisnik/predstavnik obitelji |
|  |  | 2. Albanac |  |
|  |  | 3. Čeh |  |
|  |  | 4. Mađar |  |
|  |  | 5. Makedonac |  |
|  |  | 6. Nijemac |  |
|  |  | 7. Poljak |  |
|  |  | 8. Rom |  |
|  |  | 9. Rumunj |  |
|  |  | 10. Rusin |  |
|  |  | 11. Slovak |  |
|  |  | 12. Slovenac |  |
|  |  | 13. Srbin |  |
|  |  | 14. Talijan |  |
|  |  | 15. Ukrajinac |  |
|  |  | 16. Židov |  |
|  |  | 17. Neopredijeljen |  |
|  |  | 18. Nepoznato |  |
|  |  | 19. Ostalo |  |
| 4. | Bračno stanje | 1. neoženjen/neudana | Korisnik/predstavnik obitelji |
|  |  | 2. oženjen/udana |  |
|  |  | 3. udovac/udovica |  |
|  |  | 4. razveden/razvedena |  |
|  |  | 5. izvanbračna zajednica |  |
| 5. | Vrsta javne isprave | 1. osobna iskaznica | Korisnik/predstavnik obitelji |
|  |  | 2. putovnica |  |
|  |  | 3. vozačka dozvola |  |
|  |  | 4. nema isprave |  |
| 6. | Vrsta prijave | 1. po zahtjevu | Korisnik/predstavnik obitelji |
|  |  | 2. po službenoj dužnosti |  |
| 7. | Razlog ispisa iz evidencije | 1. prestanak svih oblika zaštite | Korisnik/predstavnik obitelji |
|  |  | 2. preseljenje |  |
|  |  | 3. smrt |  |
| 8. | Struktura obitelji | 1. potpuna | Dijete – korisnik |
|  |  | 2. nepotpuna | Stariji maloljetnik – korisnik |
| 9. | Podaci o roditeljima | 1. umro/umrla | Dijete – korisnik |
|  |  | 2. nepoznat/nepoznata | Osobe pod skrbništvom |
|  |  | 3. nestao/nestala |  |
|  |  | 4. razveden/razvedena |  |
|  |  | 5. lišen/a roditeljske skrbi |  |
|  |  | 6. lišen/a poslovne sposobnosti |  |
|  |  | 7. zasnovao/la novu bračnu zajednicu |  |
|  |  | 8. zasnovao/la novu izvanbračnu zajednicu |  |
| 10. | Radni status | 1. zaposlen: u javnom ili državnom sektoru | Korisnik/predstavnik obitelji |
|  |  | 2. zaposlen: u privatnom sektoru | Član obitelji |
|  |  | 3. zaposlen: samostalna djelatnost |  |
|  |  | 4. poljoprivrednik |  |
|  |  | 5. nezaposlen |  |
|  |  | 6. umirovljenik |  |
|  |  | 7. kućanica |  |
|  |  | 8. dijete |  |
|  |  | 9. učenik |  |
|  |  | 10. student |  |
|  |  | 11. nesposoban za rad: ocjena PTV |  |
|  |  | 12. nesposoban za rad: ocjena drugih tijela vještačenja |  |
| 11. | Osobe posebnog statusa | 1. prognanik | Korisnik/predstavnik obitelji |
|  |  | 2. povratnik |  |
|  |  | 3. izbjeglica |  |
|  |  | 4. azilant |  |
|  |  | 5. tražitelj azila |  |
|  |  | 6. osoba pod privremenom zaštitom |  |
| 12. | Status sudionika u ratu | 1. sudionik II. svjetskog rata | Korisnik/predstavnik obitelji |
|  |  | 2. sudionik Domovinskog rata |  |
| 13. | Rizično ponašanje | 1. skitnja | Korisnik/predstavnik obitelji |
|  |  | 2. prosjačenje |  |
|  |  | 3. prostitucija |  |
|  |  | 4. promiskuitetno ponašanje |  |
|  |  | 5. vršenje kaznenih djel |  |
|  |  | 6. vršenje prekršaja |  |
|  |  | 7. nasilničko ponašanje u obitelji – počinitelj |  |
| 14. | Popis uloga | 1. udomitelj | 1. Korisnik/predstavnik obitelji |
|  |  | 2. skrbnik | 2. Član obitelji |
|  |  | 3. posebni skrbnik | 3. Osoba |
|  |  | 4. posvojitelj | 4. Udomiteljska obitelj |
|  |  | 5. obveznik uzdržavanja – ugovorni | 5. Obiteljski dom |
|  |  | 6. potencijalni posvojitelj | 6. Ustanova |
|  |  | 7. potencijalni udomitelj | 7. Odgovorni djelatnik ustanove |
|  |  | 8. pružatelj usluge | 8. Centar za pomoć i njegu |
|  |  | 9. davatelj pomoći | 9. Obiteljski centar |
|  |  |  | 10. Crveni križ |
|  |  |  | 11. Pučka kuhinja |
|  |  |  | 12. Jedinica lokalne samouprave |
|  |  |  | 13. Jedinica područne (regionalne) samouprave |
|  |  |  | 14. Caritas |
|  |  |  | 15. Humanitarna organizacija |
|  |  |  | 16. Udruga |
|  |  |  | 17. Ostale institucije |
| 15. | Vrsta srodstva | 1. sam korisnik | Korisnik/predstavnik obitelji |
|  |  | 2. muž/žena | Član obitelji |
|  |  | 3. izvanbračni muž/žena | Osoba |
|  |  | 4. zajedničko dijete |  |
|  |  | 5. dijete samo predstavnika obitelji |  |
|  |  | 6. pastorak/pastorka |  |
|  |  | 7. zet/snaha |  |
|  |  | 8. otac/majka |  |
|  |  | 9. očuh/maćeha |  |
|  |  | 10. tast/punica |  |
|  |  | 11. svekar/svekrva |  |
|  |  | 12. djed/baka |  |
|  |  | 13. brat/sestra |  |
|  |  | 14. unuk/unuka |  |
|  |  | 15. ostali srodnici |  |
|  |  | 16. nesrodnici |  |
| 16. | Vrsta škole koju polazi | 1. predškolska ustanova | Korisnik/predstavnik obitelji |
|  |  | 2. osmogodišnja škola |  |
|  |  | 3. gimnazija |  |
|  |  | 4. strukovna škola |  |
|  |  | 5. umjetnička škola |  |
|  |  | 6. stručni studij |  |
|  |  | 7. sveučilišni studij |  |
|  |  | 8. poslijediplomski specijalistički studij – magistarski |  |
|  |  | 9. poslijediplomski sveučilišni studij – doktorski |  |
| 17. | Način obrazovanja | 1. redovna škola | Korisnik/predstavnik obitelji |
|  |  | 2. posebna odgojno-obrazovna ustanova |  |
|  |  | 3. obrazovanje odraslih |  |
|  |  | – večernja škola |  |
|  |  | – dopisna škola |  |
|  |  | – izvanredno uz rad |  |
| 18. | Tip programa | 1. redovni | Korisnik/predstavnik obitelji |
|  |  | 2. prilagođeni |  |
|  |  | 3. posebni |  |
| 19. | Dostignuti stupanj obrazovanja | 1. nema škole | Korisnik/predstavnik obitelji |
|  |  | 2. nepotpuna osmogodišnja škola |  |
|  |  | 3. osmogodišnja škola |  |
|  |  | 4. škola za zanimanja u trajanju do 2 godine |  |
|  |  | 5. škola za zanimanja u trajanju od 3 godine |  |
|  |  | 6. škole za zanimanje u trajanju od 4 godine |  |
|  |  | 7. gimnazija |  |
|  |  | 8. viša škola, I. stupanj fakulteta, stručni studij |  |
|  |  | 9. fakultet, umjetnička akademija, sveučilišni studij |  |
|  |  | 10. magistar |  |
|  |  | 11. doktor znanosti |  |
| 20. | Napomena o obrazovanju | 1. ponavlja razred | Korisnik/predstavnik obitelji |
|  |  | 2. napustio školu |  |
| 21. | Zdravstveni status – Oblik narušenog zdravlja | 1. teška ili kronična bolest | Korisnik/predstavnik obitelji |
|  |  | 2. tjelesno oštećenje: osoba s oštećenjem vida – sljepoća |  |
|  |  | 3. tjelesno oštećenje: osoba s oštećenjem vida – slabovidnost |  |
|  |  | 4. tjelesno oštećenje: osoba s oštećenjem sluha – gluhoća |  |
|  |  | 5. tjelesno oštećenje: osoba s oštećenjem sluha – nagluhost |  |
|  |  | 6. tjelesno oštećenje: osoba s oštećenjem govorno glasovne komunikacije |  |
|  |  | 7. tjelesno oštećenje: osoba s oštećenjem lokomotornog sustava |  |
|  |  | 8. tjelesno oštećenje: osoba s oštećenjem središnjeg živčanog sustava |  |
|  |  | 9. tjelesno oštećenje: osoba s oštećenjem perifernog živčanog i mišićnog sustava |  |
|  |  | 10. jelesno oštećenje osoba s oštećenjem drugih organa i organskih sustava |  |
|  |  | 11. mentalno oštećenje: osoba s lakom mentalnom retardacijom |  |
|  |  | 12. mentalno oštećenje: osoba s umjerenom mentalnom retardacijom |  |
|  |  | 13. mentalno oštećenje: osoba s težom mentalnom retardacijom |  |
|  |  | 14. mentalno oštećenje: osoba s teškom mentalnom retardacijo |  |
|  |  | 15. psihička bolest: osoba s psihičkom bolesti |  |
|  |  | 16. psihička bolest: osoba s poremećajem razvoja (s promjenama u ponašanju i reakcijama) |  |
|  |  | 17. psihička bolest: osoba s dugotrajnim poremećajima osobnosti |  |
|  |  | 18. psihička bolest: osoba s organski uvjetovanim duševnim poremećajima |  |
|  |  | 19. psihička bolest: osoba sa psihozom |  |
|  |  | 20 duševni poremećaji i poremećaji ponašanja uvjetovani zloupotrebom psihoaktivnih tvari – alkoholizam |  |
|  |  | 21. duševni poremećaji i poremećaji ponašanja uvjetovani zloupotrebom psihoaktivnih tvari – ovisnost o drogi |  |
|  |  | 22. duševni poremećaji i poremećaji ponašanja uvjetovani zloupotrebom psihoaktivnih tvari – ovisnost o opojnim sredstvima |  |
| 21.a | Zdravstveni status – Težina narušenog zdravlja | 1. postoji | Korisnik/predstavnik obitelji |
|  |  | 2. ne postoji |  |
| 22. | Okolnosti nastanka invalidnosti | 1. ratni vojni invalid II. svjetskog rata | Korisnik/predstavnik obitelji |
|  |  | 2. civilni invalid II. svjetskog rat |  |
|  |  | 3. civilni invalid Domovinskog rata |  |
|  |  | 4. mirnodopski vojni invalid stradao u obavljanju obvezne vojne službe od 15. svibnja 1945. do 17. kolovoza 1990. |  |
|  |  | 5. hrvatski ratni vojni invalid Domovinskog rata |  |
|  |  | 6. mirnodopski vojni invalid |  |
|  |  | 7. invalid rada |  |
|  |  | 8. invalid od rođenja |  |
|  |  | 9. invalid zbog bolesti |  |
|  |  | 10. invalid zbog povrede |  |
|  |  | 11. ostalo |  |
| 23. | Pokretljivost osobe s invaliditetom | 1. pokretan | Korisnik/predstavnik obitelji |
|  |  | 2. ograničeno pokretan uz pomoć štapa, štaka ili hodalice |  |
|  |  | 3. graničeno pokretan uz pomoć invalidskih kolica |  |
|  |  | 4. nepokretan |  |
| 24. | Stambeni status | 1. vlasnik stana u kojem stanuje | Korisnik/predstavnik obitelji |
|  |  | 2. vlasnik kuće u kojoj stanuje |  |
|  |  | 3. suvlasnik stana/kuće u kojem/kojoj stanuje |  |
|  |  | 4. najmoprimac sa zaštićenom najamninom (stanar) |  |
|  |  | 5. najmoprimac sa slobodno ugovorenom najamninom |  |
|  |  | 6. najam dijela stana (podstanar) |  |
|  |  | 7. kod roditelja |  |
|  |  | 8. beskućnik |  |
|  |  | 9. ostalo (kuća dodijeljena na privremeno korištenje) |  |
| 25. | Način gradnje | 1. zidani objekt | Korisnik/predstavnik obitelji |
|  |  | 2. montažni objekt |  |
|  |  | 3. baraka |  |
| 26. | Vlažnost | 1. suh | Korisnik/predstavnik obitelji |
|  |  | 2. vlažan |  |
| 27. | Položaj | 1. u podrumu | Korisnik/predstavnik obitelj |
|  |  | 2. u suterenu |  |
|  |  | 3. na mansardi |  |
| 28. | Prikladnost | 1. prikladan za stanovanje | Korisnik/predstavnik obitelji |
|  |  | 2. neprikladan za stanovanje |  |
|  |  | 3. ugrožavajući uvjeti stanovanja |  |
| 29. | Način grijanja | 1.  centralno grijanje iz mjesnog centra za grijanje | Korisnik/predstavnik obitelji |
|  |  | 2. centralno grijanje iz uređaja ugrađenog u zgradu ili stan |  |
|  |  | 3. grijanje na peći |  |
|  |  | 4. stan nije grijan |  |
| 30. | Vrsta energenata | 1. drva | Korisnik/predstavnik obitelji |
|  |  | 2. ugljen |  |
|  |  | 3. plin |  |
|  |  | 4. električna energija |  |
|  |  | 5. loživo ulje |  |
|  |  | 6. mazut |  |
|  |  | 7. ostala goriva |  |
| 31. | Instalacije | 1. za vodu | Korisnik/predstavnik obitelji |
|  |  | 2. za struju |  |
|  |  | 3. centralno grijanje |  |
|  |  | 4. telefon |  |
| 32. | Prihodi i naknade | 1. plaća | Korisnik/predstavnik obitelji |
|  |  | 2. naknada plaće  (bolovanje/porodiljna naknada) | Član obitelji |
|  |  | 3. mirovina: osobna |  |
|  |  | 4. mirovina: obiteljska |  |
|  |  | 5. mirovina: invalidska |  |
|  |  | 6. mirovina: zaštitni dodatak na mirovinu |  |
|  |  | 7. naknada za tjelesno oštećenje |  |
|  |  | 8. naknada plaće invalidu rada s pravom na profesionalnu rehabilitaciju |  |
|  |  | 9. katastarski prihod |  |
|  |  | 10. naknada Zavoda za zapošljavanje za vrijeme nezaposlenosti |  |
|  |  | 11. doplatak za djecu |  |
|  |  | 12. naknada temeljem Zakona o pravima branitelja: osobna invalidnina |  |
|  |  | 13. naknada temeljem Zakona o pravima branitelja: opskrbnina |  |
|  |  | 14. naknada temeljem Zakona o pravima branitelja: obiteljska invalidnina |  |
|  |  | 15. naknada temeljem Zakona o pravima branitelja: pripomoć u kući |  |
|  |  | 16. naknada temeljem Zakona o pravima branitelja: dodatak za tuđu pomoć i njegu |  |
|  |  | 17. najamnina za iznajmljeni prostor |  |
|  |  | 18. autorski honorar |  |
|  |  | 19. ugovor o djelu |  |
|  |  | 20. uzdržavanje za dijete |  |
|  |  | uzdržavanje za odraslu osobu |  |
|  |  | 22. ostalo (stipendija, pomoći i kumstva iz različitih zaklada) |  |
| 33. | Troškovi | 1. uzdržavanje za dijete koje nije član obitelji | Korisnik/predstavnik obitelji |
|  |  | 2. uzdržavanje za odraslu osobu koja nije član kućanstva | Član obitelj |
|  |  | 3. troškovi stanovanja:  – najamnina za stan  – komunalna naknada  – električna energija  – plin  – grijanje  – voda i odvodnja |  |
|  |  | 4. drugi troškovi stanovanja: |  |
|  |  | – drva |  |
|  |  | 5. kreditne obaveze |  |
|  |  | 6. druge obaveze |  |
| 34. | Imovina – pokretna i nepokretna | 1. prijevozno sredstvo (automobil, plovilo i sl.) | Korisnik/predstavnik obitelji |
|  |  | 2. poljoprivredni strojevi | Član obitelji |
|  |  | 3. stan/kuća u kojem/kojoj ne stanuje |  |
|  |  | 4. kuća za odmor |  |
|  |  | 5. gradilište |  |
|  |  | 6. obradivo zemljište |  |
|  |  | 7. neobrađeno zemljište |  |
| 35. | Posebno obilježje | 1. osoba bez sredstava za život | Korisnik/predstavnik obitelji |
|  |  | 2. potpuno radno nesposobna osoba | Član obitelji |
|  |  | 3. trudnica nakon 12 tjedana trudnoće |  |
|  |  | 4. rodilja do 2 mjeseca nakon poroda |  |
|  |  | 5. trudnica 3 mjeseca prije poroda |  |
|  |  | 6. roditelj s djetetom do 6 mjeseci/jedne godine života |  |
|  |  | 7. roditelj djeteta s težim smetnjama u razvoju |  |
|  |  | 8. majka zatvorenica s djetetom do 3. godine života djeteta |  |
|  |  | 9. dijete čiji roditelj/roditelji su bez dovoljno sredstava za podmirenje osnovnih životnih potreba |  |
|  |  | 10. dijete samohranog roditelja |  |
|  |  | 11. dijete majke zatvorenice |  |
|  |  | 12. dijete čiji roditelji žive odvojeno |  |
|  |  | 13. dijete čiji roditelji zbog bolesti nisu u mogućnosti privremeno se brinuti |  |
|  |  | 14. dijete čiji roditelji zbog drugih životnih nedaća nisu u mogućnosti privremeno se brinuti |  |
|  |  | 15. dijete bez roditeljske skrbi |  |
|  |  | 16. dijete o kojem roditelji valjano ne brinu – zanemaruju podizanje i odgoj djetata |  |
|  |  | 17. dijete o kojem roditelji valjano ne brinu – zlorabe roditeljske dužnosti i prava |  |
|  |  | 18. dijete koje se osobno obratilo za pomoć radi zaštite svojih prava |  |
|  |  | 19. dijete s vlastitom imovinom |  |
|  |  | 20. dijete iz rizičnog obiteljskog okruženja, rizično po ponašanju |  |
|  |  | 21. kazneno neodgovorno dijete |  |
|  |  | 22. maloljetnik s poremećajima u ponašanju: počinitelj kaznenog djel |  |
|  |  | 23. maloljetnik s poremećajima u ponašanju: počinitelj prekršaja |  |
|  |  | 24. mlađi punoljetnik s poremećajima u ponašanju: počinitelj kaznenog djela |  |
|  |  | 25. mlađi punoljetnik s poremećajima u ponašanju: počinitelj prekršaja |  |
|  |  | 26. djeca i mladež s udruženim poremećajima: djeca s poremećajima ponašanja i osjećanja |  |
|  |  | 27. djeca i mladež s udruženim poremećajima: djeca s poremećajima ponašanja i emocionalnim poremećajima |  |
|  |  | 28. djeca i mladež s udruženim poremećajima: djeca s poremećajima ponašanja i poremećaja u socijalnom funkcioniranju |  |
|  |  | 29. djeca i mladež s udruženim poremećajima: djeca s poremećajima ponašanja i hiperkinetskim poremećajem |  |
|  |  | 30. djeca i mladež s udruženim poremećajima: djeca s poremećajima ponašanja i tikovima |  |
|  |  | 31. djeca i mladež s udruženim poremećajima: djeca s poremećajima ponašanja i nespecifičnim mentalnim poremećajima koji se ne mogu uvrstiti u ostale podskupine |  |
|  |  | 32. osoba s trajnim promjenama u zdravstvenom stanju zbog kojih ne može udovoljiti osnovnim životnim potrebama |  |
|  |  | 33. osoba s privremenim promjenama u zdravstvenom stanju zbog kojih ne može udovoljiti osnovnim životnim potrebama |  |
|  |  | 34. starija i nemoćna osoba |  |
|  |  | 35. osoba lišena poslovne sposobnosti: djelomice |  |
|  |  | 36. osoba lišena poslovne sposobnosti: potpuno |  |
|  |  | 37. osoba s poremećenim bračnim odnosima |  |
|  |  | 38. osoba u postupku razvoda braka |  |
|  |  | 39. osoba s poremećenim odnosima u obitelji, na radnom mjestu i sl. |  |
|  |  | 40. žrtva nasilja u obitelji |  |
|  |  | 41. žrtva trgovanja ljudima |  |
|  |  | 42. osoba stradala u elementarnim nepogodama |  |
|  |  | 43. osoba kojoj je potrebna pomoć u prevladavanju posebnih teškoća i u ostvarivanju prava i interesa |  |
|  |  | 44. osoba na izdržavanju kazne zatvora |  |
|  |  | 45. osoba koja se vratila s izdržavanja kazne zatvora |  |
|  |  | 46. ostale osobe kojima je potrebna pomoć |  |
| 36. | Prava i pomoći | 1. stalna pomoć: | Korisnik |
|  |  | – u novcu |  |
|  |  | – u naravi |  |
|  |  | – u obliku zajma |  |
|  |  | – podmirenje troškova smještaja u učeničkom domu |  |
|  |  | 2. pomoć za podmirenje troškova stanovanja |  |
|  |  | 3. podmirenje troškova ogrjeva |  |
|  |  | 4. doplatak za pomoć i njegu: |  |
|  |  | – u punom iznosu |  |
|  |  | – u smanjenom iznosu |  |
|  |  | 5. pomoć i njega u kući: |  |
|  |  | – organiziranje prehrane |  |
|  |  | – obavljanje kućnih poslova |  |
|  |  | – održavanje osobne higijene |  |
|  |  | – zadovoljavanje drugih svakodnevnih potreba |  |
|  |  | – stručna pomoć u obitelji (patronaža) |  |
|  |  | 6. osobna invalidnina: |  |
|  |  | – u punom iznosu |  |
|  |  | – u smanjenom iznosu |  |
|  |  | 7. naknada do zaposlenja |  |
|  |  | 8. pomoć za osobne potrebe korisnika stalnog smještaja |  |
|  |  | 9. jednokratni dodatak za slučaj smrti korisnika stalnog smještaja |  |
|  |  | 10. pomoć pri uključivanju u programe redovnih predškolskih ili školskih ustanova (integracija) |  |
|  |  | 11. osposbljavanje za samostalan rad ili samozbrinjavanje – pomoć za pokriće troškova prijevoza |  |
|  |  | 12. financijska potpora studentu |  |
|  |  | 13. osobna naknada udomitelju |  |
|  |  | 14. naknada roditelju – njegovatelju |  |
|  |  | 15. novčana pomoć azilantima |  |
|  |  | 16. skrb izvan vlastite obitelji: udomiteljska obitelj |  |
|  |  | 17. skrb izvan vlastite obitelji: obiteljski dom |  |
|  |  | 18. skrb izvan vlastite obitelji: dom za djecu bez odgovarajuće roditeljske skrbi |  |
|  |  | 19. skrb izvan vlastite obitelji: dom za djecu s poremećajima u ponašanju |  |
|  |  | 20. skrb izvan vlastite obitelji: dom za tjelesno i mentalno oštećenu djec |  |
|  |  | 21. skrb izvan vlastite obitelji: dom za djecu ovisnike o drogama ili drugim opojnim sredstvima |  |
|  |  | 22. skrb izvan vlastite obitelji: dom za tjelesno i mentalno oštećene odrasle osobe |  |
|  |  | 23. skrb izvan vlastite obitelji: dom za starije i nemoćne osobe |  |
|  |  | 24. skrb izvan vlastite obitelji: dom za psihički bolesne osobe |  |
|  |  | 25. skrb izvan vlastite obitelji: dom za odrasle osobe ovisnike o alkoholu, drogama ili drugim opojnim sredstvima |  |
|  |  | 26. skrb izvan vlastite obitelji: dom za djecu i odrasle osobe |  |
|  |  | – žrtve obiteljskog nasilja |  |
|  |  | – žrtve trgovanja ljudima |  |
|  |  | 27. skrb izvan vlastite obitelji – organizirano stanovanje |  |
|  |  | 28. pravo roditelja djeteta s težim smetnjama u razvoju na dopust do sedme godine djetetova života |  |
|  |  | 29. pravo roditelja djeteta s težim smetnjama u razvoju na rad s polovicom punog radnog vremena |  |
|  |  | 30. jednokratna pomoć: |  |
|  |  | – u novcu |  |
|  |  | – u naravi |  |
|  |  | – uz suglasnost nadležnog ministarstva |  |
|  |  | 31. jednokratna pomoć: |  |
|  |  | – troškovi pogreba korisnika stalne pomoći |  |
|  |  | – podmirenje pogrebnih troškova |  |
|  |  | – pomoć za odjeću i obuću |  |
|  |  | – pomoć u prehrani |  |
|  |  | – za udžbenike |  |
|  |  | 32. savjetovanje i pomaganje u prevladavanju posebnih teškoća u kriznim stanjima: |  |
|  |  | 33.1. u vezi s bolešću, liječenjem, invalidnosti, starosti i smrti |  |
|  |  | 33.2. uključivanje u javnu kuhinju |  |
|  |  | 33.3. smještaj u predškolsku ustanovu |  |
|  |  | 33.4. rješavanje problema stanovanja |  |
|  |  | 33.5. pronalaženje posla |  |
|  |  | 33.6. uključivanje u klubove |  |
|  |  | 33.7. organiziranje učenja |  |
|  |  | 33.8. vođenja kućanstva |  |
|  |  | 33.9. raspolaganje novcem |  |
|  |  | 33.10. ostalo |  |
|  |  | 33. pravna i druga pomoć vezano uz sklapanje/raskid ugovora o doživotnom uzdržavanju |  |
|  |  | 34. pravo gluhe i gluhoslijepe osobe na stručnog prevoditelja radi prevladavanja komunikacijskih i mobilnih teškoća, vezano uz sklapanja pravnih poslova u postupcima ostvarivanja prava iz socijalne skrbi |  |
|  |  | 35. davanje mišljenja za sklapanje braka prije punoljetnosti |  |
|  |  | 36. davanje mišljenja za sklapanje braka osobi potpuno lišenoj poslovne sposobnosti ili nesposobnoj za rasuđivanje |  |
|  |  | 37. postupak poništenja braka |  |
|  |  | 38. postupak posredovanja |  |
|  |  | 39. utvrđivanje majčinstva i očinstva |  |
|  |  | 40. osporavanje majčinstva i očinstva |  |
|  |  | 41. zaštita djetetovih prava |  |
|  |  | 42. postupci u sporu roditelja oko skrbi o djetetu |  |
|  |  | 43. zaštita prava djeteta povodom pritužbe djeteta |  |
|  |  | 44. zaštita prava djeteta u slučajevima raspolaganja njegovom imovinom |  |
|  |  | 45. ocjena podobnosti za posvojenje |  |
|  |  | 46. postupak zasnivanja posvojenja |  |
|  |  | 47. stavljanje pod skrbništvo |  |
|  |  | 48. ostvarivanje roditeljske skrbi nakon punoljetnosti |  |
|  |  | 49. imenovanje posebnog skrbnika |  |
|  |  | 50. razrješenje dužnosti posebnog skrbnika |  |
|  |  | 51. podnošenje prijedloga za lišenje poslovne sposobnosti |  |
|  |  | 52. imenovanje skrbnika |  |
|  |  | 53. promjena skrbnika |  |
|  |  | 54. odobrenje raspolaganja imovinom štićenika |  |
|  |  | 55. podnošenje prijedloga za vraćanje poslovne sposobnosti |  |
|  |  | 56. razrješenje skrbnika po prestanku skrbništva |  |
|  |  | 57. postupak po pritužbi ovlaštenih osoba na rad skrbnika |  |
|  |  | 58. pokretanje postupka za uzdržavanje djeteta |  |
|  |  | 59. određivanje privremenog uzdržavanj |  |
|  |  | 60. izvansudska nagodba o visini doprinosa za uzdržavanje |  |
|  |  | 61. postupak u svezi s ovrhom sudske odluke o uzdržavanju djeteta |  |
|  |  | 62. podmirivanje troškova liječenja otpuštene osobe koja nema sredstava za liječenje niti pravo na obvezno zdravstveno osiguranje |  |
|  |  | 63. troškovi pogreba zatvorenika koji nemaju obitelj ili obitelj odbije preuzeti tijelo pokojnika |  |
|  |  | 64. pomoć poslije otpusta iz kaznionice radi uključivanja u život na slobodi: osiguranje smještaja i prehrane |  |
|  |  | 65. pomoć poslije otpusta iz kaznionice radi uključivanja u život na slobodi: osiguranje liječenja |  |
|  |  | 66. pomoć poslije otpusta iz kaznionice radi uključivanja u život na slobodi: pomaganje kod pronalaženja zaposlenja |  |
|  |  | 67. pomoć poslije otpusta iz kaznionice radi uključivanja u život na slobodi: davanje novčane potpore |  |
|  |  | 68. pomoć poslije otpusta iz kaznionice radi uključivanja u život na slobodi: drugi oblici pomoći i podrške |  |
|  |  | 91. zbrinjavanje osobe koja se našla u nevolji: materijalna pomoć |  |
|  |  | 92. zbrinjavanje osobe koja se našla u nevolji: privremeni smještaj |  |
|  |  | 93. pomoć azilantima |  |
| 37. | Mjera | 1. nadzor nad udomiteljskom obitelji | Korisnik |
|  |  | 2. izrada stručnih mišljenja i prijedloga u sudskim statusnim postupcima |  |
|  |  | 3. pokretanje kaznenog postupka radi zaštite djeteta |  |
|  |  | 4. pokretanje prekršajnog postupka radi zaštite prava djeteta |  |
|  |  | 5. sudjelovanje centra kao pomoćnog tijela u sudskim postupcima |  |
|  |  | 6. sudjelovanje centra kao stranke u sudskim postupcima |  |
|  |  | 7. sudjelovanje centra kao umješača u sudskim postupcima |  |
|  |  | 8. postupanje centra po zahtjevu o promjeni osobnog imena djeteta i određivanje osobnog imena |  |
|  |  | 9. postupanje centra po zamolnicama drugih država u postupcima zaštite prava djeteta |  |
|  |  | 10. postupanje centra u međunarodnim slučajevima zahtjeva za uzdržavanje djeteta |  |
|  |  | 11. postupanje centra u međunarodnim slučajevima protupravnog odvođenja ili zadržavanja djeteta |  |
|  |  | 12. mjera upozorenja roditeljima na pogreške i propuste u skrbi i odgoju djeteta |  |
|  |  | 13. mjera nadzora nad roditeljskom skrbi |  |
|  |  | 14. mjera upućivanja djeteta s PUP-om u odgojnu ustanovu |  |
|  |  | 15. sudjelovanje centra u postupku oduzimanja roditeljske skrbi pred sudom |  |
|  |  | 16. odluka suda o oduzimanju roditeljske skrbi |  |
|  |  | 17. odluka suda o vraćanju roditeljske skrbi |  |
|  |  | 18. nadziranje i provođenje posebne obveze uvjetovane od strane državnog odvjetnika za mladež u predpripremnom postupku: \* |  |
|  |  | – da prema vlastitim mogućnostima popravi ili nadoknadi štetu nanesenu kaznenim djelom (izvansudska nagodba) |  |
|  |  | – da se uključi u rad humanitarnih organizacija ili u poslove komunalnog ili ekološkog značenja |  |
|  |  | – da se podvrgne postupku odvikavanja od droge ili drugih ovisnosti |  |
|  |  | – da se uključi u pojedinačni ili skupni rad u savjetovalištu za mlade (izvansudska nagodba) |  |
|  |  | 19. nadzor za vrijeme pripremnog postupka |  |
|  |  | 20. upućivanje u centar za odgoj |  |
|  |  | 21. posebne obveze: (izrečene od strane suda za mladež – odgojne mjere) |  |
|  |  | 21.1. isprika oštećeniku |  |
|  |  | 21.2. obveza popravljanja ili nadoknade štete nanesene kaznenim djelom, posredovanje između oštećenog i maloljetnika |  |
|  |  | 21.3. da li redovito pohađa školu |  |
|  |  | 21.4. da li izostaje s radnog mjesta |  |
|  |  | 21.5. da li se osposobljava za zanimanje koje odgovara njegovim sposobnostima i sklonostima |  |
|  |  | 21.6. da prihvati zaposlenje i u njemu ustraje |  |
|  |  | 21.7. izvršenja obveze uključivanja u rad humanitarnih organizacija ili u poslove komunalnog ili ekološkog značenja |  |
|  |  | 21.8. da li se maloljetnik uzdržao posjećivanja određenih lokala, odnosno priredaba i kloni društva određenih osoba koje na njega štetno utječu |  |
|  |  | 21.9. praćenje rada s maloljetnikom i obitelji koji se (uz suglasnost maloljetnikova zakonskog zastupnika) podvrgao stručnom medicinskom postupku ili postupku odvikavanja od droge ili drugih ovisnosti |  |
|  |  | 21.10. uključivanje u savjetovalište i praćenje rada s maloljetnikom i obitelji koji je uključen u pojedinačni ili skupni rad u savjetovalištu za mlade |  |
|  |  | 21.11. uključivanje i praćenje sudjelovanja maloljetnika i mlađeg punoljetnika na tečajevima za stručno osposobljavanje |  |
|  |  | 21.12. praćenje, u suradnji s roditeljima maloljetnika i službenicima policije, izvršenja obveze – da maloljetnik bez posebnog odobrenja centra za socijalnu skrb ne može trajnije napustiti mjesto prebivališta ili boravišta |  |
|  |  | 21.13. upućivanje u nadležnu ustanovu za osposobljavanje vozača radi provjere znanja prometnih propis |  |
|  |  | 22. izvršavanje odgojnih mjera |  |
|  |  | 23. pojačana briga i nadzor uz posebne obveze |  |
|  |  | 24. upućivanje u centar za odgoj i PBIN |  |
|  |  | 25. upućivanje na pojačanu brigu i nadzor uz dnevni boravak u odgojnoj ustanovi (PBIN + DB) |  |
|  |  | 26. upućivanje na PBIN uz dnevni boravak u odgojnoj ustanovi i posebne obveze |  |
|  |  | 27. upućivanje u odgojnu ustanovu |  |
|  |  | 28. upućivanje u odgojni zavod |  |
|  |  | 29. upućivanje u posebnu odgojnu ustanovu |  |
|  |  | 30. provoditi rad s obitelji i drugim značajnim osobama i ustanovama u svezi s odgojnim mjerama izrečenim maloljetnicima i mlađim punoljetnicima |  |
|  |  | 31. sudjelovanje u izvršavanju sigurnosnih mjera, rad s obitelji, suradnja s nadležnim ustanovama i stručnim osobama nadležnim za izvršenje sigurnosne mjere:\* |  |
|  |  | 31.1. mjere obveznog psihijatrijskog liječenja |  |
|  |  | 31.2. mjere obveznog liječenja od ovisnosti |  |
|  |  | 31.3. sudjelovanje u izvršenju mjere protjerivanja stranaca iz zemlje |  |
|  |  | 31.4. oduzimanja predmeta |  |
|  |  | 31.5. zabrane upravljanja motornim vozilom |  |
|  |  | 32. praćenje tijeka izdržavanja kazne maloljetničkog zatvora i pomoć obitelji i osobi |  |
|  |  | 33. izvršavanje odgojne mjere izrečenih maloljetniku za počinjene prekršaje: |  |
|  |  | 33.1. isprika oštećeniku |  |
|  |  | 33.2. obveza popravljanja ili nadoknade štete nanesene prekršajem, posredovanje između oštećenog i maloljetnika |  |
|  |  | 33.3. da li se maloljetnik uzdržao posjećivanja određenih mjesta, i kloni društva određenih osoba koje na njega štetno utječu |  |
|  |  | 33.4. da li se uz suglasnost maloljetnikovog zakonskog zastupnika podvrgne odvikavanju i liječenju od droge ili drugih ovisnosti |  |
|  |  | 33.5. upućivanje u nadležnu ustanovu za osposobljavanje vozača radi učenja ili provjere znanja prometnih propisa |  |
|  |  | 33.6. izvršenja obveze uključivanja u rad humanitarnih organizacija ili na poslove komunalnog ili ekološkog značenja |  |
|  |  | 33.7. izvršenje obveze uključivanja u rad športskih sekcija uz pedagoški nadzor u školi |  |
|  |  | 34. poduzimanje mjera u interesu djeteta ili maloljetnika po obavijesti (državnog odvjetnika, suda za mladež i prekršajnog suda) |  |
|  |  | 35. dostavljanje izvješća o obiteljskim prilikama maloljetnika i njegovom razvojnom putu na zahtjev državnog odvjetnika za mladež, suda za mladež i suca za prekršaje |  |
|  |  | 36. sudjelovanje u postupcima suda za mladež i prekršajnog suda |  |
|  |  | 37. sudjelovanje u postupcima policije kada se ne može osigurati nazočnost roditelja, ili je počinjeno kazneno djelo na štetu djeteta |  |
|  |  | 38. surađivanje s drugim službama i ustanovama u zaštiti interesa maloljetnika |  |
|  |  | 39. poduzimanje mjere za integraciju maloljetnika i mlađih punoljetnika u lokalnu zajednicu nakon povratka iz odgojne ustanove, posebne odgojne ustanove, odgojnog zavoda i maloljetničkog zatvora |  |
|  |  | 40. provođenje individualnog i skupnog rada s djecom iz rizičnog obiteljskog okruženja, rizičnom po ponašanju i kazneno neodgovornom djecom |  |
|  |  | 41. određivanje savjetnika za pripremu i provedbu pomoći poslije otpusta iz kaznionice |  |
|  |  | 42. izvršavanje obveze posjeta i nadzora majke zatvorenice i poduzimanje potrebnih mjera |  |
|  |  | 43. poduzimanje mjera za smještaj djeteta majke zatvorenice, nakon 3. g. života djeteta |  |
|  |  | 44. subvencije potrošnje električne energije na području od posebne državne skrbi |  |
| 38. | Oblik smještaja | 1. stalni smještaj | Korisnik |
|  |  | 2. tjedni smještaj |  |
|  |  | 3. privremeni smještaj |  |
|  |  | 4. cjelodnevni boravak |  |
|  |  | 5. poludnevni boravak |  |
|  |  | 6. povremeni boravak |  |
|  |  | 7. organizirano stanovanje |  |
|  |  | 8. prihvatilište ili prenoćište za odrasle osobe |  |
| 39. | Izvor plaćanja cijene usluge | 1. sam plaća u cijelosti | Korisnik |
|  |  | 2. sam + obveznik uzdržavanja |  |
|  |  | 3. sam + obveznik uzdržavanja + nadležno ministarstvo |  |
|  |  | 4. sam + nadležno ministarstvo (iz državnog proračuna) |  |
|  |  | 5. nadležno ministarstvo plaća u cijelosti (iz državnog proračuna) |  |
|  |  | 6. netko drugi |  |
| 40. | Radne aktivnosti | 1. Prikupljanje podataka (dokaza) o socijalno ekonomskim prilikam | Korisnik  Izvršeni radni postupak |
|  |  | 2. Sociopedagoška dijagnostika |  |
|  |  | 3. Sociopedagoški tretman |  |
|  |  | 4. Psihologijska dijagnostika |  |
|  |  | 5. Psihologijski tretman |  |
|  |  | 6. Očevid/terenski izvid |  |
|  |  | 7. Intervju |  |
|  |  | 8. Izrada socijalne anamneze |  |
|  |  | 9. Izrada rješenja |  |
|  |  | 10. Izrada zapisnika (o očevidu, o saslušanju, o usmenoj raspravi) |  |
|  |  | 11. Donošenje zaključka (radi upućivanja korisnika na PTV, odobravanja jednokratne pomoći) |  |
|  |  | 12. Izrada zahtjeva za odobravanje uvećane jednokratne pomoći |  |
|  |  | 13. Preispitivanje činjenica o korisniku terenskim obilaskom |  |
|  |  | 14. Izrada mišljenja o obiteljskim prilikama korisnika po zahtjevu drugih tijela |  |
|  |  | 15. Prikupljanje potrebne dokumentacije za korisnika |  |
|  |  | 16. Suradnja s predškolskim, školskim i drugim ustanovama odgojnog i obrazovnog karaktera |  |
|  |  | 17. Suradnja s humanitarnim organizacijama radi osiguravanja pomoći korisniku |  |
|  |  | 18. Suradnja s tijelima jedinica lokalne i regionalne samouprave |  |
|  |  | 19. Izrada plana u postupku ostvarivanja prava iz socijalne skrbi |  |
|  |  | 20. Izrada timske sinteze |  |
|  |  | 21. Upućivanje zahtjeva sudu za izvršavanje zabilježbe tražbina korisnika ili brisanja zabilježbe |  |
|  |  | 22. Postupak radi brisanja zabilježbe |  |
|  |  | 23. Postupak radi naknade štete |  |
|  |  | 24. Popunjavanje socijalne ankete za osuđenika i zatvorenika |  |
|  |  | 25. Popis i opis imovine osoba pod skrbništvom |  |
|  |  | 26. Posjeta maloljetniku i mlađem punoljetniku u odgojnoj ustanovi, posebnoj odgojnoj ustanovi, odgojnom zavodu i maloljetničkom zatvoru |  |
|  |  | 27. Posjeta maloljetniku u pritvoru |  |
|  |  | 28. Individualni i grupni rad s obitelji maloljetnika |  |
|  |  | 29. Individualni i skupni rad s maloljetnikom iz rizičnog okruženja |  |
|  |  | 30. Individualni rad s kazneno neodgovornim djetetom |  |
|  |  | 31. Stručni i administrativni poslovi za tijelo vještačenja: |  |
|  |  | 31.1. stručni poslovi vezani uz provođenje postupka vještačenja |  |
|  |  | 31.2. vođenje evidencije o dostavljenom zaključku i o priloženoj dokumentaciji |  |
|  |  | 31.3. pozivanje članove tijela vještačenja i stručnjaka s liste stručnjaka na sjednice |  |
|  |  | 31.4. vođenje evidencije o dokumentaciji dobivenoj tijekom pregleda i ispitivanja |  |
|  |  | 31.5. vođenje zapisnika na trijažama, pripremnim sjednicama i sjednicama sinteze |  |
|  |  | 31.6. popunjavanje obrazaca Nalaz i mišljenje |  |
|  | 31.7. pisanje prijedloga iz zapisnika |  |
|  |  | 31.8. vođenje knjige evidencije vještačenih osoba |  |
|  |  | 31.9. obavještavanje centra za socijalnu skrb, koji je zatražio vještačenje, o zaključcima donesenim na sjednici sinteze ili predsjednika tijela vještačenja, radi poduzimanja potrebnih mjera |  |
|  |  | 32. Izrada plana provođenja mjere pojačane brige i nadzora |  |
|  |  | 33. Provjera izvršavanja plana provođenja mjere pojačane brige i nadzora |  |
|  |  | 34. Izrada programa provođenja mjere nadzora nad izvršavanjem roditeljske skrbi |  |
|  |  | 35. Prisustvovanje izricanju sudskih mjera i kazni |  |
|  |  | 36. Preprat štićenika u odgojnu ustanovu, zavod ili posebnu odgojnu ustanovu |  |
|  |  | 37. Preprat štićenika u dom socijalne skrbi ili udomiteljsku obitelj |  |
|  |  | 38. Provjera izvješća skrbnika |  |
|  |  | 39. Izdavanje uvjerenja i drugih potvrda |  |
|  |  | 40. Provođenje ovrhe rješenja |  |
|  |  | 41. Izrada ocjene udomiteljske obitelji |  |
|  |  | 42. Rad s udomiteljskom obitelji |  |
|  |  | 43. Izrada plana provođenja mjere nadzora nad udomiteljskom obitelji |  |
|  |  | 44. Izvješće o utvrđenim prilikama u udomiteljskoj obitelji |  |
|  |  | 45. Poduzimanje mjera za smještaj |  |
|  |  | 46. Praćenje prilika u udomiteljskoj obitelji |  |
|  |  | 47. Vođenje očevidnika |  |
|  |  | 48. Obrada potencijalnih posvojitelja |  |
|  |  | 49. Ostalo |  |

Pravilnik, NN 79/2008-2589
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)